Washbot er både robotstøvsuger, vaskemaskine og tørretumbler

Selskabet Midea er bedst kendt for varmepumper og klimaanlæg, men de har en ny ide i støbeskeen. Washbot, som den hedder, kombinerer robotstøvsuger, vaskemaskine og tørretumbler i en enkelt pladsbesparende enhed.

Støvsugeren kan endda også vaske gulve, da den får vand fra udtaget, hvor vaskemaskinen skal tilsluttes. Den “bor” og lader i et rum nederst i enheden, så den er ude af syne, når det ikke er aktiv.

Derudover har robotstøvsugeren de sædvanlige funktioner, som nutidens støvsugere har med 99,9% filtrering af bakterier og selvtømmende funktioner, der giver op til 60 dages drift uden at skulle tænke på noget.

Vaskemaskine, tørretumbler og robotstøvsiger får strøm fra et stik og passer i et standard 600 mm modul.

Så mangler vi sådan set bare, at den også kan stryge tøjet.

Som sagt er Washbot endnu bare en ide, der ikke er kommet i produktion. Men Midea vil inden længe sætte den på crowdfunding-platformen Indiegogo, så synes du det er en god ide, er det med at komme ind og støtte den.

Du kan læse mere om Washbot på Mideas hjemmeside.

Washbot er både robotstøvsuger, vaskemaskine og tørretumbler